open-index/open-wikipedia-markdown huggingface dataset:
Δήμος Κοζάνης (πρόγραμμα Καποδίστριας)

Ο **Δήμος Κοζάνης** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Κοζάνης και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Κοζάνης. Βρίσκόταν στο κεντρικό τμήμα του νομού και συνόρευε με τους δήμους Δημητρίου Υψηλάντη,  Ελλησπόντου , Ασκίου , Αιανής , Ελιμείας και  Σιάτιστας.  Καταλάμβανε έκταση 343.000 στρεμμάτων και είχε συνολικό  πληθυσμό 47.451 κατοίκους (οι 35.942 από αυτούς ζουν στην πόλη της Κοζάνης). 

## Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Κοζάνης|Δ.δ. Κοζάνης]]** [ 35.942 ]  
::* η Κοζάνη [ 35.242 ]  
::* η Αγία Κυριακή [ 63 ]  
::* το Γηροκομείον [ 98 ]  
::* η Ιερά Μονή Αναλήψεως [ 211 ]  
::* ο Σπινάρης [ 328 ]  
: ** Δ.δ. Αλωνακίων ** -- τα Αλωνάκια [ 383 ]
: ** [[Δημοτικό διαμέρισμα Ανθοτόπου Κοζάνης|Δ.δ. Ανθοτόπου]]** [ 234 ]  
::* ο Ανθότοπος [ 166 ]  
::* το Κηπάριον [ 68 ]  
: ** Δ.δ. Αργίλου ** -- ο Άργιλος [ 285 ]
: ** Δ.δ. Βατερού ** -- το Βατερόν [ 744 ]
: ** Δ.δ. Εξοχής ** -- η Εξοχή [ 104 ]
: ** Δ.δ. Καλαμιάς ** -- η Καλαμιά [ 303 ]
: ** Δ.δ. Καρυδίτσας ** -- η Καρυδίτσα [ 853 ]
: ** [[Δημοτικό διαμέρισμα Κοίλων Κοζάνης|Δ.δ. Κοίλων]]** [ 1.494 ]  
::* τα Κοίλα [ 1.470 ]  
::* τα Μελίσσια [ 24 ]  
: ** Δ.δ. Λευκόβρυσης ** -- η Λευκόβρυση [ 1.022 ]
: ** Δ.δ. Λευκοπηγής ** -- η Λευκοπηγή [ 1.282 ]
: ** Δ.δ. Λυγερής ** -- η Λυγερή [ 165 ]
: ** Δ.δ. Μεταμορφώσεως ** -- η Μεταμόρφωσις [ 491 ]
: ** Δ.δ. Νέας Νικόπολης ** -- η Νέα Νικόπολις [ 224 ]
: ** Δ.δ. Ξηρολίμνης ** -- η Ξηρολίμνη [ 424 ]
: ** Δ.δ. Οινόης ** -- η Οινόη [ 156 ]
: ** [[Δημοτικό διαμέρισμα Πετρανών Κοζάνης|Δ.δ. Πετρανών]]** [ 751 ]  
::* τα Πετρανά [ 718 ]  
::* το Αεροδρόμιον [ 6 ]  
::* οι Σχολές ΟΑΕΔ [ 0 ]  
::* ο Τσέλικας [ 27 ]  
: ** Δ.δ. Πρωτοχωρίου ** -- το Πρωτοχώριον [ 1.093 ]
: ** Δ.δ. Πτελέας ** -- η Πτελέα [ 174 ]
: ** [[Δημοτικό διαμέρισμα Σκήτης Κοζάνης|Δ.δ. Σκήτης]]** [ 394 ]  
::* η Σκήτη [ 374 ]  
::* ο Κοκκιναράς [ 20 ]  
: ** [[Δημοτικό διαμέρισμα Χαραυγής Κοζάνης|Δ.δ. Χαραυγής]]** [ 1.227 ]  
::* η Χαραυγή(Δ.δ. Χαραυγής) [ 18 ]  
::* η Νέα Χαραυγή [ 1.209 ]

## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Κοζανης
Κρόκος Κοζάνης

Ο **Κρόκος** είναι κωμόπολη της Δυτικής Μακεδονίας εντός του Νομού Κοζάνης σε υψόμετρο 600 μέτρων.
μικρογραφία|Γκράφιτι στον εξωτερικό χώρο του Συνεταιρισμού Κροκοπαραγωγών Κοζάνης.|257x257εσ

## Γεωγραφία-ιστορία
Ο Κρόκος βρίσκεται 5 χλμ. νοτιοδυτικά της πόλης της Κοζάνης, αποτελεί τη δημοτική κοινότητα Κρόκου και είναι η έδρα της δημοτικής ενότητας Ελίμειας (5.910 κάτοικοι). Σε δημοψήφισμα που έγινε το Σεπτέμβριο του 2006, η πλειοψηφία των κατοίκων του Κρόκου τάχθηκε υπέρ της ένωσης του δήμου τους με αυτόν της Κοζάνης, λόγω των ιστορικών, παραδοσιακών και γεωγραφικών δεσμών που συνδέουν τις δύο περιοχές.

Σύμφωνα με την απογραφή 2011 ως οικισμός έχει πληθυσμό 2.977 κατοίκους. Σύμφωνα με την απογραφή 2021  ο πληθυσμός της δημοτικής κοινότητας Κρόκου είναι 2.687. Το παλιό όνομα του χωριού είναι *Γκόβλιτσα* και με αυτό αναφέρεται στο ΦΕΚ 260Α-31/12/1918 όταν ορίστηκε έδρα ομώνυμης κοινότητας. Μετονομάστηκε σε Κρόκος το 1927.

Η κωμόπολη του Κρόκου είναι γνωστή στην Ελλάδα, αλλά και παγκοσμίως, για την παραγωγή του ομώνυμου καρυκεύματος «κρόκος», ο οποίος αποτελεί προστατευόμενη ονομασία προέλευσης (ΠΟΠ) στην Ευρωπαϊκή Ένωση, λόγω της έντονης γεύσης και ποιότητας του χρώματός του. Είναι η μοναδική κροκοκαλλιεργούμενη περιοχή της Ελλάδας, στην οποία γίνεται συστηματική καλλιέργεια του φυτού που ξεκίνησε τον 17ο αιώνα. Η ετήσια παραγωγή κατά τα τελευταία τρία χρόνια, ήταν γύρω στους 5,7 τόνους κόκκινου και 1,5-2,5 τόνους κίτρινου κρόκου, μεγάλο μέρος του οποίου εξάγεται, μεταξύ άλλων, στην Ε.Ε., τις Η.Π.Α., την Αυστραλία και από τον Μάιο του 2019 στην Κίνα.

## Δείτε επίσης
* Κρόκος, φυτό.

## Εξωτερικοί Σύνδεσμοι
* Κρόκος Κοζάνης 
* Αναγκαστικός Συνεταιρισμός Κρόκου Κοζάνης

## Παραπομπές


Κατηγορία:Κωμοπόλεις της περιφερειακής ενότητας Κοζάνης
Κατηγορία:Δήμος Κοζάνης
Παλαιομοίρι Αρκαδίας

Το **Παλαιομοίρι** Αρκαδίας είναι ένα μικρό χωριό χτισμένο στις νοτιοδυτικές πλαγιές του Μαινάλου βρίσκεται στις 8 μοιρες 42' και 18 στο βορειανατολικό τμήμα του Δήμου Μεγαλόπολης. Παλιά ονομασία του χωριού ήταν **Κολώνη** (1971 -1984) και έτσι αναγράφεται σε πολλούς χάρτες. Απέχει 12 χιλιόμετρα βόρεια από τη Μεγαλόπολη και βρίσκεται σε υψόμετρο 700 μέτρων.

Γραφικά παλιά σπίτια και καλοφροντισμένοι κήποι συνθέτουν την εικόνα του χωριού. Στη είσοδο του χωριού προβάλλει το όμορφο κτίριο του παλαιού δημοτικού σχολείου. Δίπλα, η όμορφη παλιά εκκλησία **τ**ου Αγίου Νικολάου. Οδική πρόσβαση στο χωριό υπάρχει από δεξιά παράκαμψη του δρόμου Μεγαλόπολης - Καρύταινας, που οδηγεί στα χωριά Νέα Εκκλησούλα, Τρίλοφο και Λυκόχια, μετά τον αρχαιολογικό χώρο της Μεγαλόπολης.

Στο χωριό εδρεύει από τον Αύγουστο του 2009 το «Ελληνικό Κέντρο Περίθαλψης Άγριων Ζώων Παραρτήματος Πελοποννήσου των Νομών Αρκαδίας και Αργολίδας».

## Πληθυσμός
Το χωριό κρατά ελάχιστους κατοίκους και ο πληθυσμός (απογραφή 2021) του αριθμεί 14 άτομα. Κύριες ασχολίες τους είναι η γεωργία και κτηνοτροφία.

### Ιστορικό πληθυσμού

## Παραπομπές


## Εξωτερικοί σύνδεσμοι
* Ιστοσελίδα για το Παλαιομοίρι

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης
Ιάκωβος Στιούαρτ (1476-1504)

thumb|right|250px|Τα σύμβολα του Ιάκωβου Στιούαρτ, δούκα του Ρος.

Ο **Ιάκωβος Στιούαρτ, δούκας του Ρος** (1476 - 1504) ήταν δεύτερος γιος του Ιακώβου Γ' της Σκωτίας και της Μαργαρίτας της Δανίας. Ο Ιάκωβος έγινε *μαρκήσιος του Όρμοντ* από την ημέρα που βαπτίσθηκε, δημιουργήθηκε η *κομητεία του Ρος* για λογαριασμό του μετά την κατάσχεση του τίτλου από τον Ιωάννη, λόρδο του Άιλα (1481). Ο Ιάκωβος του Ρος ήταν ο ευνοούμενος από τους τρεις γιους του πατέρα του, ο Ιάκωβος Γ΄ προσπάθησε να τον νυμφεύσει με την κόρη τού Εδουάρδου Δ΄ της Αγγλίας Αικατερίνη της Υόρκης. 

Η εύνοια του Ιακώβου Γ΄ ήταν ο σημαντικότερος λόγος που εξεγέρθηκε αργότερα ο μεγαλύτερος αδελφός του ο μελλοντικός Ιάκωβος Δ΄ της Σκωτίας εναντίον του πατέρα τους, ο Ιάκωβος Δ΄ ακόμα και όταν έγινε βασιλιάς εξακολουθούσε να ζει με υποψίες εναντίον του Ιακώβου του Ρος. Ο Ιάκωβος Δ΄ παρόλα αυτά όταν έγινε βασιλιάς τον αναβάθμισε σε *δούκα του Ρος* (1488) σε ηλικία 12 ετών, τον Μάιο του 1497 σε ηλικία 21 έτους τον έκανε αρχιεπίσκοπο του Αγίου Ανδρέα με τα έσοδα της αρχιεπισκοπής να ελέγχονται από τον βασιλιά, κατόπιν έγινε Υψηλός Καγκελάριος της Σκωτίας (1502). Ο Ιάκωβος Δ΄ όπως ακούγεται έδινε συνεχώς τίτλους στον αδελφό του για να έχει καλές σχέσεις μαζί του του επειδή φοβόταν την εξέγερση.

## Όνομα
Οι δυο αδελφοί του ήταν ο βασιλιάς Ιάκωβος Δ΄ και ο μικρότερος Ιωάννης Στιούαρτ, κόμης του Μαρ. Θεωρείται περίεργο να υπάρχουν στην βασιλική οικογένεια δυο αδέλφια με τους ίδιους γονείς και το ίδιο όνομα, μια υπόθεση είναι ότι όταν γεννήθηκε ο Ιάκωβος του Ρος ο μεγαλύτερος αδελφός του ήταν άρρωστος και ετοιμοθάνατος γι'αυτό οι γονείς του τον βάπτισαν με το ίδιο όνομα αλλά αυτό δεν έχει εξακριβωθεί. Στην Σκωτία εκείνη την εποχή δεν ήταν απίθανο σε μια οικογένεια να έχουν δυο αδέλφια το ίδιο όνομα μερικές φορές και τρία.
Τα σύμβολα του Ιακώβου Στιούαρτ, δούκα του Ρος περιέχουν τέσσερα τεταρτημόρια : το 1ο και το 4ο ήταν τα σύμβολα του βασιλείου της Σκωτίας, το δεύτερο 3 λιοντάρια και το τρίτο τρεις αγκυλωτοί πάσσαλοι.

## Παραπομπές


## Πηγές
* Johnston, George Harvey (1906). The heraldry of the Stewarts, with notes on all the males of the family, descriptions of the arms, plates and pedigrees
* Norman Macdougall James IV (Edinburgh, 1989)

Κατηγορία:Οίκος των Στιούαρτ
Κατηγορία:Επίσκοποι του 15ου αιώνα
Κατηγορία:Επίσκοποι του 16ου αιώνα
Ιωάννης Στιούαρτ, κόμης του Μαρ (απεβ. 1503)

:*Να μη συγχέεται με τον θείο του [[Ιωάννης Στιούαρτ, κόμης του Μαρ (απεβ. 1479)|Ιωάννη Στιούαρτ]] κόμη του Μαρ (απεβ. 1479).*

Ο **Ιωάννης Στιούαρτ, κόμης του Μαρ** (αγγλ. John Stewart, Earl of Mar, 1479 - 1503) από τον Οίκο των Στιούαρτ, ήταν ο νεότερος γιος του Ιακώβου Γ΄ της Σκωτίας και της Μαργαρίτας των Όλντενμπουργκ, κόρης του Χριστιανού Α΄ της Δανίας.

## Βιογραφία
Ήταν ο νεότερος αδελφός του βασιλιά της Σκωτίας Ιακώβου Δ΄. Δημιούργησε την κομητεία του Μαρ (1486) και πέθανε ανύπαντρος.

## Αναφορές


Κατηγορία:Οίκος των Στιούαρτ
Έγκουκκα

***Aegukka*** (Τζόσονγκουλ: 애국가, μετάφραση: *Πατριωτισμού Τραγούδι*), επίσημη μετάφραση: ***Πατριωτικό Τραγούδι***, ονομάζεται ο εθνικός ύμνος της Λαοκρατική Δημοκρατίας της Κορέας, ή απλά Βόρεια Κορέα, που αρχικά γράφτηκε ως πατριωτικο τραγούδι για την απελευθέρωση της Κορέας από την Ιαπωνική κυριαρχία. Γράφτηκε το 1947 από τον Πακ Σέγιονγκ και μελοποιήθηκε από τον Κιμ Γουόν-γκιούν. 

## Παραπομπές


Κατηγορία:Εθνικοί ύμνοι
Κατηγορία:Βόρεια Κορέα
Τεχνητή βροχή

Με τον όρο **τεχνητή βροχή**  χαρακτηρίζεται περισσότερο η μέθοδος δημιουργίας βροχόπτωσης μη φυσικής, δηλαδή μη εκδηλούμενης από μόνη της, παρά αυτό τούτο το αποτέλεσμα.

Η ανακάλυψη της αναγκαιότητας και χρησιμότητας των πυρήνων συμπύκνωσης (παγοκρυστάλλων, αλάτων κ.λπ.) καθώς και του προσδιορισμού του πάχους των νεφών, οδήγησε κατά το τέλος του Β' Παγκοσμίου Πολέμου στην επινόηση μεθόδων *τεχνητής βροχής*. Για τέτοιους σκοπούς επιλέγονται συνήθως ευμεγέθη νέφη, που ψεκάζονται είτε από αεροπλάνο, που υπερίπταται αυτών, είτε με ειδικά επίγεια μηχανήματα τύπου πυροβόλων, είτε με εκτόξευση ειδικών πυραύλων από το έδαφος, εφοδιασμένα με κατάλληλους πυρήνες συμπύκνωσης π.χ. διοξείδιο του άνθρακα, ο λεγόμενος «ξηρός πάγος», ή δια μορίων ιωδιούχου αργύρου.
Αυτή η μέθοδος έχει αποδώσει ικανοποιητικά αποτελέσματα, μέχρι του σημείου να χρησιμοποιείται και σε εμπορική κλίμακα. Η αναστολή, πολλές φορές όμως, της μεθόδου αυτής, είναι το υψηλό κόστος σε σχέση προς τη ποσότητα της βροχής που προκαλείται.

Με την ίδια ακριβώς μέθοδο παρεμποδίζεται και η εξέλιξη των σωρειτομόρφων νεφών σε καταιγιδοφόρα νέφη, προλαμβάνοντας έτσι την πτώση χάλαζας. Επίσης, με παρόμοιους βομβαρδισμούς από αεροπλάνου των τροπικών κυκλώνων, επιτυγχάνεται η εξασθένησή τους σε ποσοστό που φθάνει από 20% μέχρι ακόμα και 40%.

Σήμερα η τεχνητή βροχή περιλαμβάνεται και σε σχεδιασμούς πολεμικών δραστηριοτήτων. Επίσης με τον ίδιο όρο χαρακτηρίζεται και η απλή μέθοδος ποτίσματος κήπων και μεγάλων καλλιεργειών δια περιστρεφομένων ακροφυσίων υδροδικτύων.

## Δείτε επίσης
* Βροχή
* Αγνώ η Νύμφη και της οποίας η πηγή παρείχαν τεχνητή βροχή στην αρχαιότητα.

Κατηγορία:Υδρομετέωρα
Γαελικές γλώσσες

Οι  **Γαελικές** ή **Γοϊδελικές**  **γλώσσες** () είναι γλωσσική υποοικογένεια των Κελτικών γλωσσών, η οποία μαζί με τις Βρυθονικές αποτελούν τις Νησιωτικές Κελτικές γλώσσες. Ομιλούνται στην Σκωτία, την Ιρλανδία και το Νησί του Μαν. Οι τρεις σύγχρονες Γοϊδελικές γλώσσες είναι η Σκωτική Γαελική, η Ιρλανδική και η Μανξ. Η γλώσσα Μανξ εξέλειψε ως μητρική γλώσσα κατά τον 20ο αιώνα και έκτοτε έχουν γίνει προσπάθειες αναγέννησής της.

## Ονομασία
Με το όνομα *Γαελική* αποκαλείται ορισμένες φορές η Σκωτική Γαελική γλώσσα, ιδιαίτερα εντός της Σκωτίας. Τα Ιρλανδικά και τα Μανξ αναφέρονται επίσης, αλλά σπανιότερα, ως *Ιρλανδική Γαελική* και *Γαελική Μανξ*, αν και στην προκειμένη περίπτωση ο όρος «Γαελική» είναι περιττός. Ο όρος χρησιμοποιείται πάντα για την Κελτική γλώσσα της Σκωτίας (Σκωτική Γαελική), ώστε να την ξεχωρίζει από την Γερμανική γλώσσα Σκωτς που ομιλείται επίσης στην Σκωτία. 

Οι όροι «Γαελικός» και «Γοϊδελικός» προκύπτουν από τους μεσαιωνικούς Αγγλικούς τύπους *Gael* και *Goidelic* (άνθρωπος του Γαελικού έθνους - Γαέλος), οι οποίοι προέρχονται από το Παλαιο-Ιρλανδικό *Goídel/ Gaídel*. Η ίδια η Ιρλανδική ονομασία προκύπτει από τον αρχαίο Ουαλικό τύπο *Guoidel* που σήμαινε *«*άγριος» και μετέπειτα «πειρατής, επιδρομέας».  

## Δείτε επίσης
* Νησιωτικές κελτικές γλώσσες
* Βρυθονικές Γλώσσες
* Κελτικές Γλώσσες

## Παραπομπές
Νύσσα (Καππαδοκία)

Η **Νύσσα** ήταν πόλη της ιστορικής περιοχής της Καππαδοκίας, η οποία άκμασε κατά την κλασσική και ύστερη ρωμαϊκή εποχή. Η θέση της βρίσκεται κοντά στη σημερινή κωμόπολη Χαρμάνταλι (Harmandalı), στο διαμέρισμα Ορτάκιοϊ (Ortaköy) του νομού Ακσαράι (Aksaray) της κεντρικής Τουρκίας, αν και συχνά αναφέρεται (εσφαλμένα) στη θέση της σημερινής πόλης Νεβσεχίρ.

Ο χριστιανός θεολόγος και άγιος, Γρηγόριος Νύσσης, διετέλεσε επίσκοπος  της περιοχής κατά τον 4ο αι. μ.Χ. 

Η θέση της πόλης εντοπίζεται σε δύο γήλοφους, οι οποίοι ονομάζονται Μπουγιούκ Καλέ (Büyükkale, "Μεγάλο κάστρο") και Κιουτσούκ Καλέ (Küçükkale, "Μικρό κάστρο") αντίστοιχα, 2 χλμ βόρεια του Χαρμάνταλι.

## Υποσημειώσεις


Κατηγορία:Αρχαίες πόλεις της Καππαδοκίας
Αχεντριάς Ηρακλείου

Ο **Αχεντριάς** (ή *Οχεντριάς)* είναι χωριό και έδρα ομώνυμης κοινότητας του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης.

## Γεωγραφικά - Γενικά στοιχεία
Ο Αχεντριάς βρίσκεται σε απόσταση περίπου 40 χλμ. Ν. από τα Πεζά (έδρα του δήμου) και 55 χλμ. Ν. από την πόλη του Ηρακλείου. Οι κάτοικοι ασχολούνται με την κτηνοτροφία. Φημισμένο είναι το τυρί του Οχεντριά. Η βυζαντινή εκκλησία του Αγίου Δημητρίου αποτελεί αξιοθέατο. Στην περιοχή του Άγιου Νικήτα (όπου και η εκκλησία-ιερό προσκύνημα-που είχε χτιστεί κοντά σε παραλία) βρίσκεται φοινικόδασος, το δεύτερο σε σημασία και έκταση μετά το Βάι.. Άλλοι ναοί του χωριού είναι αυτοί της Κοίμησης της Θεοτόκου, του Αγίου Χαραλάμπους και του Αγίου Ιωάννη του Θεολόγου. Στις 6 Αυγούστου εορτάζεται με πανηγύρι στον Αχεντριά η Μεταμόρφωση του Σωτήρα.

Ο Χάρακας ή Αχεντριάς είναι ένα βουνό από το οποίο γίνονται οι ζεύξεις σχεδόν για όλη τη Νότια Κρήτη, αφού δεν έχει πολλά εμπόδια. Έτσι, από τον Αχεντριά εκπέμπουν πολλοί ραδιοτηλεοπτικοί σταθμοί.Σήμερα υπάρχει Δημοτικό Σχολείο στο χωριό, όχι όμως και Νηπιαγωγείο, το οποίο έχει κλείσει, καθώς τo 2007 καταργήθηκε.

Στην περιοχή του χωριού υπάρχουν πολλά σπήλαια μεταξύ των οποίων ο Αρχοντόσπηλιος στη θέση Άγιος Νικήτας (Γιαλός) και ο Χοιρόσπηλιος με ενδιαφέροντα λιθωματικό διάκοσμο.

## Ιστορικά στοιχεία
Μια από τις πρώτες αναφορές στον Οχεντριά είναι στην επαρχία Μονοφατσίου από τον Μπαρότσι στον κατάλογό του το 1577 (με την ονομασία *Aghiendra metochio*). Επίσης αναφέρεται από τον Καστροφύλακα (K98) με 25 κατοίκους καθώς και από τον Μπαζιλικάτα με το όνομα *Ochiendrea* . Η ετυμολογία του ονόματος προέρχεται από την όχεντρα όπως λέγεται στην Κρήτη η έχιδνα (οχιά). Έτσι,  *Οχεντριάς* , που πρέπει να είναι και η σωστή ονομασία , σημαίνει τον τόπο με τις πολλές όχεντρες. Το 1881, αναφέρεται Αχεντριάς στο Δήμο Χάρακα με 282 κατοίκους. Στην απογραφή του 1971 είχε 560 κατοίκους.

Το 1970 στο ύψωμα Ασφεντηλιάς, στα 970,43μ. εγκαταστάθηκε κεραία τηλεόρασης. Από την κορυφή του υψώματος φαίνεται ολόκληρη η πεδιάδα της Μεσαράς, το Κρητικό Πέλαγος και το νησί Δία.

## Διοικητικά στοιχεία
Δείτε ***[[Κοινότητα Αχεντριά]]***

Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Μεσοχωρίου. Το 1927 με το ΦΕΚ 38Α - 11/03/1927 ορίστηκε έδρα της ομώνυμης κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τους οικισμούς Αγία Παρασκευή, Άγιος Νικήτας και Άγιος Παντελεήμονας  αποτελούν την κοινότητα Αχεντριά που υπάγεται στη δημοτική ενότητα Αστερουσίων του Δήμου Αρχανών - Αστερουσίων και σύμφωνα την απογραφή του 2011 έχει πληθυσμό 264 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 33,420 χμ² (2011).

### Πληθυσμός

(σε παρένθεση ο πληθυσμός της κοινότητας)

## Βιβλιογραφία
* 

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Αχεντρ
Κατηγορία:Δήμος Αρχανών - Αστερουσίων
Αχεντρια
Ισραηλίτες

μικρογραφία|299x299εσ|Η έξοδος των Ισραηλιτών από την Αίγυπτο, από την Χάγκαντα του Πάσχα.
Οι **Ισραηλίτες** (εβραϊκά: בְּנֵי יִשְׂרָאֵל, Bənēy Yīsrāʾēl, «τέκνα του Ισραήλ») ήταν συνομοσπονδία σημιτικών φυλών στην αρχαία Εγγύς Ανατολή, η οποία κατά την Εποχή του Σιδήρου κατοίκησε σε ένα τμήμα της περιοχής Χαναάν.

Η αρχαιότερη καταγεγραμμένη μαρτυρία λαού με το όνομα Ισραήλ είναι η *στήλη του [[Μερνεφθά]]* από την αρχαία Αίγυπτο χρονολογούμενη γύρω στο 1200 π.Χ. Σύμφωνα με την σύγχρονη αρχαιολογική άποψη, οι Ισραηλίτες και ο πολιτισμός τους αναδύθηκαν από τους Χαναανιτικούς λαούς μέσω της ανάπτυξης μιας ξεχωριστής μονολατρικής -και αργότερα μονοθεϊστικής- θρησκείας με επίκεντρο τον εθνικό τους θεό Γιαχβέ. Ομιλούσαν την αρχαία εβραϊκή γλώσσα, μια τοπική γλώσσα της Χαναανιτικής οικογένειας, γνωστή σήμερα ως Βιβλικά Εβραϊκά.

Σύμφωνα με την Βίβλο, οι Ισραηλίτες ήταν απόγονοι του Ιακώβ, ο οποίος αργότερα ονομάστηκε *Ισραήλ*. Μετά από έντονη ξηρασία ο Ιακώβ και οι δώδεκα γιοι του κατέφυγαν στην Αίγυπτο, όπου τελικά σχημάτισαν τις Δώδεκα Φυλές του Ισραήλ. Εκεί οι Ισραηλίτες έγιναν σκλάβοι των Αιγυπτίων μέχρι να απελευθερωθούν και να μεταφερθούν στη Χαναάν από τον Μωυσή. Τελικά κατάφεραν να κατακτήσουν τη Χαναάν υπό την ηγεσία του Ιησού του Ναυή. Σήμερα οι σύγχρονοι μελετητές συμφωνούν ότι η Βίβλος δεν παρέχει μια αυθεντική περιγραφή της προέλευσης των Ισραηλιτών, αλλά αποτελεί περισσότερο τον εθνικό μύθο των Εβραϊων. Αναγνωρίζεται παρόλα αυτά πως μέρος του αφηγήματος έχει έναν «ιστορικό πυρήνα».

Μετά από μια περίοδο, κατά την οποία οι φυλές ζούσαν ανεξάρτητα, αναδύθηκαν δύο Ισραηλιτικά βασίλεια στα τέλη του 10ου αιώνα π.Χ., το Βασίλειο του Ισραήλ και το Βασίλειο του Ιούδα. Η Βίβλος παρουσιάζει αυτά τα κράτη ως διαδόχους μιας πρότερης Ηνωμένης Μοναρχίας των Ισραηλιτών υπό τους βασιλείς Σαούλ, Δαυίδ και Σολομώντα. Σύμφωνα με την σύγχρονη αρχαιολογία, η ιστορικότητα ενός ισχυρού και ενιαίου Ισραηλιτικού βασιλείου κατά την Εποχή του Σιδήρου αμφισβητείται. Το Βασίλειο του Ισραήλ με πρωτεύουσα την Σαμάρεια κατακτήθηκε από την Β' Ασσυριακή Αυτοκρατορία γύρω στο 720 π.Χ. ενώ το Βασίλειο του Ιούδα με πρωτεύουσα την Ιερουσαλήμ επιβίωσε μέχρι το 586, όταν καταστράφηκε από τους Βαβυλώνιους. Ένα μέρος του Ιουδαϊκού πληθυσμού εξορίστηκε στην Βαβυλώνα και επέστρεψε πίσω όταν ο Κύρος Β' της Περσίας κατέκτησε την περιοχή.

Οι Εβραίοι και οι Σαμαρείτες θεωρούνται οι σύγχρονοι απόγονοι των Ισραηλιτών. Οι Εβραίοι διεκδικούν την καταγωγή τους από την Φυλή του Ιούδα και του Βενιαμίν και εν μέρει την Φυλή του Λεβί. Σύμφωνα με την εβραϊκή παράδοση οι δέκα από τις δώδεκα φυλές που αποτελούσαν το Βασίλειο του Ισραήλ χάθηκαν μετά την Ασσυριακή κατάκτηση. Οι Σαμαρείτες θεωρούν πως είναι απόγονοι της Φυλής του Εφραίμ και του Μανασσή, δύο οίκοι που συναποτελούσαν την Φυλή του Ιωσήφ.

## Δείτε επίσης
* Δώδεκα φυλές του Ισραήλ
* Βασίλειο του Ισραήλ (Ηνωμένη Μοναρχία)

## Παραπομπές


Κατηγορία:Ισραήλ
Κατηγορία:Ιστορία του Ισραήλ
Trivium

Στα μεσαιωνικά πανεπιστήμια το **trivium** συνετίθετο από τρία αντικείμενα μελέτης: τη γραμματική, τη λογική και τη ρητορική. Η λέξη είναι Λατινική και σημαίνει «οι τρεις δρόμοι», αυτοί που σχηματίζουν το θεμέλιο της μεσαιωνικής κλασικής εκπαίδευσης. 

## Περιγραφή

Η γραμματική είναι ο μηχανισμός της γλώσσας. Η λογική (ή διαλεκτική — λογική και διαλεκτική ήταν συνώνυμοι όροι εκείνη την εποχή) είναι η «μηχανική» της σκέψης και της ανάλυσης. Η ρητορική είναι η χρήση της γλώσσας σε ό,τι αφορά στη διδασκαλία και την καθοδήγηση. Οι τρεις δρόμοι θεωρούνταν προπαρασκευαστικά πεδία για το Quadrivium, τους τέσσερις δρόμους δηλαδή που αντιπροσωπεύονταν από την αριθμητική, τη γεωμετρία, τη μουσική και την αστρονομία. Με τη σειρά του το *quadrivium* θεωρείτο προπαρασκευαστικό για τη σοβαρή μελέτη της φιλοσοφίας και της θεολογίας.

## Περαιτέρω ανάγνωση

* Joseph, Sister Miriam. *The Trivium: The Liberal Arts of Logic, Grammar, and Rhetoric*. Paul Dry Books Inc, 2002.
* Winterer, Caroline. "The Culture of Classicism: Ancient Greece and Rome in American Intellectual Life, 1780-1910." Baltimore: Johns Hopkins University Press, 2002.
* Dorothy L. Sayers, essay, "The Lost Tools of Learning", presented at Oxford, 1947.

Κατηγορία:Εναλλακτική εκπαίδευση
Κατηγορία:Ιστορία της εκπαίδευσης
Κατηγορία:Φιλοσοφία της εκπαίδευσης
Αγγελής Πετραλιάς

Ο **Αγγελής Πετραλιάς** (1780-1868) ήταν αγωνιστής του '21.
## Βιογραφία
Αγωνιστής του ‘21, εγγονός του γενάρχη της οικογένειας Σελάιδου και γιος του Αντωνίου Σ. Πετραλιά, αρχηγός του κλάδου της οικογενείας στον **Πύργο**. 

Καθ’ όλο το διάστημα της ελληνικής επανάστασης διατήρησε εξ ιδίων 100 στρατιώτες τους οποίους διέτρεφε και μισθοδοτούσε υπό το στρατηγό Σισίνη. Έλαβε μέρος στις μάχες Τριπόλεως, Λάλα, Πατρών, Δερβενακίων κ.λπ. Στην Τρίπολη, συνελήφθη αιχμάλωτος και δραπέτευσε από τις φυλακές. Προσέφερε πάνω από 100.000 γρόσια στον Αγώνα και τροφοδοτούσε δωρεάν με πολεμοφόδια (μπαρούτι) τους: Κυριακούλη Μαυρομιχάλη, Κολοκοτρώνη, Ζαΐμη, Λόντο και Σισίνη. Μετέτρεψε δε, πέντε ιδιόκτητους νερόμυλους στη Δίβρη σε πυριτιδοποιεία. Μετά τη μεταπολίτευση, κατατάχθηκε στην δ’ τάξη (ταγματάρχης). 

Απέκτησε δύο γιους: τον Αυγερινό Πετραλιά και τον Αντώνιο Αγγ. Πετραλιά.

Πετραλιας Αγγελης
Αγγελης
Αυγερινός Πετραλιάς

Ο **Αυγερινός Πετραλιάς** (1810-1887) ήταν αγωνιστής του ’21 και πολιτικός, γιος του Αγγελή Πετραλιά. Αν και νεότατος έλαβε μέρος σε πολλές μάχες. Εισήλθε για πρώτη φορά στη Βουλή το 1859. Δύο φορές επαναστάτησε κατά του Όθωνα. Κατά τη μεταπολίτευση, επικεφαλής 400 οπαδών του, κατέλαβε τον Πύργο, κατέλυσε τις αρχές και διορίστηκε πολιτάρχης (φρούραρχος) της πόλης *«παγειώσας και περιφρουρήσας την τάξιν».*

Πετραλιας Αυγερινός
Αυγερινός
Αντώνιος Αγγ. Πετραλιάς

Ο **Αντώνιος Πετραλιάς** (1820-1892) ήταν πολιτικός.

Γιος του Αγγελή και αδελφός του Αυγερινού Πετραλιά. Μεγαλέμπορος, που εξελέγη επανειλημμένως Βουλευτής Αχαϊοήλιδας και Δήμαρχος Δίβρης (Λαμπείας).

Αντώνιος
Κατηγορία:Βουλευτές Αχαΐας-Ήλιδος
Άγγελος Πετραλιάς

Ο **Άγγελος Πετραλιάς** (1861 - ????) ήταν Έλληνας δικηγόρος, πολιτευτής και γιος του Αυγερινού Πετραλιά. Γεννήθηκε στη Δίβρη το 1861. Εκλέχθηκε για πρώτη φορά βουλευτής το 1890. Έκτοτε αντιπροσώπευσε 9 φορές την επαρχεία Ηλείας και το νομό Αχαϊοήλιδας στη Βουλή. Διετέλεσε πληρεξούσιος της Εθνοσυνέλευσης του Αυγούστου 1909 και της Δ’ Εθνοσυνέλευσης του 1920.

Κατηγορία:Βουλευτές Αχαΐας-Ήλιδος
Κατηγορία:Έλληνες πληρεξούσιοι
Αγγελος
Θάνος Πετραλιάς

Ο **Θάνος Πετραλιάς** (1881-1953) ήταν πολιτικός.

Γιος του Νικολάου Αθ. Πετραλιά, εγγονός του Αθανασίου Ι. Πετραλιά και δισέγγονος του Ιωάννη Πετραλιά. Γεννήθηκε στην Πάτρα το 1881 και σπούδασε στην Ελβετία και την Αγγλία. Κατά την περίοδο 1902-1903 εργάστηκε στο παράρτημα της Τραπέζης Αθηνών στα Χανιά όπου γνωρίστηκε με τον τότε Ύπατο Αρμοστή της Κρήτης πρίγκιπα Γεώργιο και τον Ελευθέριο Βενιζέλο. Εξέλεγξη βουλευτής Αχαϊοήλιδας στα 1910 και 1920 και ακολούθησε τον έκπτωτο βασιλιά Κωνσταντίνο στις εξορίες του, στην Ελβετία (1917-1920) και την Ιταλία (1922-1923).

Ο Θάνος Ν. Πετραλιάς νυμφεύθηκε τη Φάνη Κρεμμύδη και απέκτησαν δύο γιους: τον Επαμεινώνδα Πετραλιά και το Νικόλαο Θ. Πετραλιά. Κόρη του Επαμεινώνδα Θ. Πετραλιά και εγγονή του Θάνου Πετραλιά, είναι η ελληνίδα πολιτικός Φάνη Πάλλη-Πετραλιά.

Θανος
Κατηγορία:Βουλευτές Αχαΐας-Ήλιδος
Αυγερινός (Ρένος) Πετραλιάς

Ο **Αυγερινός (Ρένος) Πετραλιάς** (9 Ιουλίου 1933 - 16 Απριλίου 2016) ήταν Έλληνας πολιτικός.

## Βιογραφία
Γεννήθηκε στην Αμαλιάδα το 1933 και είναι γιος του Αντωνίου Πετραλιά. Σπούδασε νομικά και άσκησε το επάγγελμα του δικηγόρου στην Αθήνα. Εκλέχθηκε Δήμαρχος Αμαλιάδας το 1978. Το 1981, εκλέχθηκε για πρώτη φορά Βουλευτής Ηλείας με το ΠΑΣΟΚ και διετέλεσε Βουλευτής μέχρι το 2000. Ήταν παντρεμένος με την επιχειρηματία Μίκα Καλοκαιρινού και απέκτησαν δυο παιδιά, τη Μαρία και τον Αντώνη.

Πέθανε το 2016 και κηδεύτηκε στις 17 Απριλίου στην Αμαλιάδα.

## Παραπομπές


Πετραλιας Αυγερινος
Πετραλιας Αυγερινος
Πετραλιας Αυγερινος
Πετραλιας Αυγερινος
Σελάιδος Πετραλιάς

frame|Οικόσημο οικογένειας Πετραλιά
Ο **Σελάιδος Πετραλιάς** (γεν. 1715) ήταν πλούσιος προύχοντας σαρακηνής καταγωγής, από την Ιταλία και συγκεκριμένα από τη Σικελία, που εγκαταστάθηκε στη Δίβρη (Λαμπεία) Ηλείας και άκμασε στις αρχές του 18ου αιώνα. Φέρεται ως γενάρχης της ομώνυμης οικογένειας αγωνιστών και πολιτικών.

## Οι ρίζες
Οι μακρινές ρίζες της οικογένειας Πετραλιά ανάγονται στο Παλέρμο της Σικελίας. Στο αρχείο και τη βίβλο των εκεί ευγενών, κάτω από το οικόσημο της οικογένειας, αναφέρονται τα παρακάτω: *«Ισμάρ Ραούντ ο Σαρακηνός, ηθέλησε να βαπτισθεί και ο κόμης Ρουγγιέρος [Νορμανδός Αντιβασιλέυς της Σικελίας κατά το 1260] δια την ευμένειαν αυτού προς την Αγία Πίστιν του έδωσε το όνομα Πετραλιά. Αργότερα, η οικογένεια διασπάρθηκε σε διάφορες πόλεις της Σικελίας, και ειδικά στο Παλέρμο και το Σαλέμι, και την Πελοπόννησο (Μωρέα) της Ελλάδας».*

Ένα από τα πρώτα μέλη του τρίτου κλάδου της οικογενείας, έφτασε στην Ελλάδα στα τέλη του 17ου αιώνα με τον Μοροζίνη (1618-1694), βενετό ναύαρχο και δόγη, ως μισθοφόρος των Βενετών. Υπηρέτησε ως αξιωματικός της βενετικής φρουράς της πόλης Γλαρέντζας (Κυλλήνη) της Ηλείας και ο γάμος που σύναψε εκεί με Ελληνίδα ορθόδοξη αρχοντικής οικογένειας του στέρησαν του τίτλους ευγενείας που κατείχαν οι καθολικοί πρόγονοί του. Το χρονικό των ευγενών του Παλέρμου αναφέρει σχετικά τα εξής: *«ο Σελαϊδής Πετραλιάς, [[Κοντοτιέροι|κοντοτιέρος]] της Βενετίας, μεταβάς υπό τον Μοροζίνην εις την Ελλάδα νυμφευθείς σχισματικήν εγκατέλειψε την Αγίαν Καθολικήν Πίστιν και δια τούτο διεγράφη από το δέντρον της οικογενείας».* Λόγω της αποκήρυξης αυτής, δεν ακολούθησε τους Βενετούς της Πελοποννήσου μετά την εκδίωξή τους από τους Τούρκους κι έτσι η οικογένεια Πετραλιά αποκτά ρίζες στον ελληνικό χώρο.

Γιος αυτού του μακρινού προγόνου ήταν ο ομώνυμος Σελάιδος Πετραλιάς (γεν. 1715), ο οποίος θεωρείται γενάρχης της οικογένειας Πετραλιά στην Ελλάδα. Γιος του ο Αντώνιος Σ. Πετραλιάς (1745-?).

## Πηγές
*Επαμεινώνδας Πετραλιάς, *Σύμβολα & Συμβολή*, Εκδόσεις Πέλτη

Σελαιδος
Κατηγορία:Σικελιώτες
Παρθενικό ταξίδι

μικρογραφία|Το επιβατηγό RMS Lusitania φτάνει στη Νέα Υόρκη στο παρθενικό του ταξίδι (13 Σεπτεμβρίου 1907)
Γενικά με τον όρο **παρθενικό ταξίδι** (*maiden voyage*) χαρακτηρίζεται το πρώτο ταξίδι που πραγματοποιεί ένα νεότευκτο πλοίο ή αεροσκάφος (οι δοκιμαστικοί πλόες ή πτήσεις πριν την παράδοση δεν χαρακτηρίζονται «παρθενικά ταξίδια»).

Μερικές φορές το παρθενικό ταξίδι τυγχάνει να είναι το τελευταίο. Χαρακτηριστικό έμεινε στην ιστορία το παρθενικό ταξίδι του υπερωκεάνιου Τιτανικός, κατά το οποίο και ναυάγησε στις 15 Απριλίου 1912, λόγω σύγκρουσης με παγόβουνο.

## Παραπομπές

Κατηγορία:Πλοίο
Κατηγορία:Ναυλαγορά
Κατηγορία:Ναυτική λαογραφία
Ρόμπερτ Σων Λέοναρντ

Ο **Ρόμπερτ Σων Λέοναρντ** (, 28 Φεβρουαρίου 1969) είναι Αμερικανός ηθοποιός του κινηματογράφου, του θεάτρου και της τηλεόρασης, βραβευμένος με βραβείο Τόνυ το 2001.

## Βιογραφικά στοιχεία
Γεννημένος ως Ρόμπερτ Λώρενς Λέοναρντ στις 28 Φεβρουαρίου 1969, στο Γουέστγουντ του Νιου Τζέρσεϊ, μεγάλωσε στο Ρίτζγουντ, όπου και φοίτησε στο σχολείο. Αν και δεν έχει σταματήσει να εμφανίζεται στον κινηματογράφο από το ντεμπούτο του το 1988, οι διασημότεροι ως τώρα σταθμοί της καριέρας του παραμένουν οι ηλεκτρισμένες ερμηνείες των νεανικών του χρόνων, με σημαντικότερη την εμφάνισή του στην ταινία του 1989 *[[Ο κύκλος των χαμένων ποιητών]]*. Κατόπιν το 1993 πρωταγωνίστησε πλάι στον Κρίστιαν Μπέιλ στo *[[Τα Παιδιά του Σουίνγκ]]*, ενώ την ίδια χρονιά έκανε ένα πέρασμα στην ταινία του Μάρτιν Σκορσέζε *[[Στα Χρόνια της Αθωότητας]]*. Σήμερα εμφανίζεται στην ιδιαιτέρως επιτυχημένη τηλεοπτική σειρά του δικτύου FOX, με τίτλο *[[House M.D.]]* (ελληνικός τίτλος *[[Ιατρικές υποθέσεις|Ιατρικές Υποθέσεις]]*) στο ρόλο του Δρ. Τζέιμς Ουίλσον.

Για τις εμφανίσεις του στο θέατρο έχει λάβει τρεις φορές υποψηφιότητα στα Βραβεία Τόνυ, το 1993, το 2001 και το 2003. Τη δεύτερη φορά το κέρδισε για την ερμηνεία του ως Α.Ε. Χάουσμαν στο έργο του Τομ Στόπαρντ με τίτλο *[[The Invention of Love]]*.

Είναι αρραβωνιασμένος με την Γκαμπριέλα Σάλικ, μια διεθνή show jumper και λόγια, την οποία και γνώρισε στο Πανεπιστήμιο Κολούμπια. Διατηρεί στενή φιλία με τον συμπρωταγωνιστή του στο *House M.D.* Χιου Λώρι, όπως και με τον παιδικό του φίλο και συνεργάτη του στις ταινίες *Ο κύκλος των χαμένων ποιητών*, *[[Tape]]* και *[[Chelsea Walls]]*, Ίθαν Χωκ.

## Βραβεύσεις

Ο Ρόμπερτ Σων Λέοναρντ έχει παραλάβει Βραβείο Τόνυ το 2001 για την ερμηνεία του ως Α.Ε. Χάουσμαν στο έργο του Τομ Στόπαρντ με τίτλο *[[The Invention of Love]]*. Ήταν υποψήφιος για το ίδιο βραβείο το 1993 για το έργο *[[Candida]]* του Τζωρτζ Μπέρναρντ Σω και το 2003 για το έργο *Το μακρύ ταξίδι της μέρας μέσα στη νύχτα* (Long Days Journey into Night)'' το οποίο έχει γράψει ο Ευγένιος Ο'Νηλ.

## Φιλμογραφία

## Παραπομπές


## Εξωτερικοί σύνδεσμοι

* Ιστοσελίδα στο cine.gr.

Κατηγορία:Αμερικανοί ηθοποιοί θεάτρου
Κατηγορία:Νικητές βραβείου Tony
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Βαγιονιά Ηρακλείου

Η **Βαγιονιά **είναι χωριό και έδρα ομώνυμης κοινότητος του Δήμου Γόρτυνας στην Περιφερειακή Ενότητα Ηρακλείου της Κρήτης. Ανήκε στην Επαρχία Μονοφατσίου. Βρίσκεται στην πεδιάδα της Μεσαράς, στους πρόποδες των Αστερουσίων Ορέων. Από το χωριό διέρχεται και ο χείμαρρος Χυλβέστρα, παραπόταμος του Γεροποταμού. Είναι κτισμένο σε υψόμετρο 230 μ. και απέχει 51 περίπου χιλιόμετρα από το Ηράκλειο.

Στο χωριό υπάρχει δραστήριος Εκπολιτιστικός Σύλλογος , Δημοτικό Σχολείο και νηπιαγωγείο, Γυμνάσιο και, από το 2007 δανειστική βιβλιοθήκη και κέντρο πρόσβασης στο Διαδίκτυο.Η κύρια ασχολία των κατοίκων είναι η ελαιοκαλλιέργεια, τα αμπέλια και τα σιτηρά.

Ο ναός του Ευαγγελισμού της Θεοτόκου ανεγέρθηκε στη θέση παλαιότερου με το ίδιο όνομα, ο οποίος κατεδαφίστηκε το 1937. Υπάρχουν και πολλοί ακόμα ναοί, όπως της Σαμαρείτιδας, του Αγίου Μοδέστου, προστάτη των ζώων και του Αγίου Χαραλάμπους.

## Ιστορικά στοιχεία
Στην περιοχή του χωριού Βαγιονιά ίδρυσε στις αρχές του 15ου αιώνα ο Νείλος Νταμιλάς με προσωπικά του έξοδα ένα γυναικείο μοναστήρι, όπως αναφέρεται στη διαθήκη του (1417): "Του μακαριωτάτου εν ιερομονάχοις κυρού Νείλου του λεγομένου Νταμιλά διαθήκη και τυπική παράδωσις ην παρέδωκε των μοναζουσών των εν τη σεβασμία μονή της υπεραγίας Δεσποίνης ημών Θεοτόκου και αειπαρθένου Μαρίας της παντανάσσης της παρ' εκείνου οικοδομηθείσης εν τη τοποθεσία τη λεγομένη Βαϊοναία".

Πράγματι, υπήρχε στο χωριό Βαγιονιά παλαιός ναός του Ευαγγελισμού της Θεοτόκου, ο οποίος κατεδαφίστηκε το 1937.

Στη βενετική απογραφή του Πέτρου Καστροφύλακα, αναφέρονται και οι άλλοι δύο οικισμοί (1583): τα Λούκια με 57 κατοίκους στο Κ99 με την ονομασία *Lucia* και η Κουμάσα στο Κ98 με το όνομα *Cumassa* και 106 κατοίκους.

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Σταβγίων και με το ΦΕΚ 408Α - 18/12/1925 αποσπάσθηκε από την κοινότητα Σταβγιών και ορίστηκε έδρα της κοινότητας Βαγιωνιάς. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τους οικισμούς Κουμάσα και Λούκια αποτελούν την κοινότητα Βαγιονιάς που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 580 κατοίκους.

Δείτε ***[[Κοινότητα Βαγιονιάς]]***

## Βιβλιογραφία
**[[Εμίλ Λεγκράν]], Testament de Nil Damilas, revue des Études Grecques* vol. 4 (1891)
* 

## Εξωτερικοί σύνδεσμοι
*Οι ναοί του χωριού αναλυτικά 

## Παραπομπές


Βαγιονια
Βαγιονια
Νεολογισμός

**Νεολογισμός** (από το νέος +  λόγος= λέξη, ομιλία) είναι μια λέξη, ένας όρος, ή μια φράση που έχουν δημιουργηθεί πρόσφατα - συχνά για να ενισχύσουν τις νέες έννοιες, για να συνθέσουν τις προϋπάρχουσες έννοιες, ή για να καταστήσουν τον παλαιότερο ήχο ορολογίας πιο σύγχρονο στο πλαίσιο της γλωσσικής καινοτομίας. 

Οι νεολογισμοί είναι ιδιαίτερα χρήσιμοι στον προσδιορισμό των εφευρέσεων, των νέων φαινομένων, ή των παλαιών ιδεών που έχουν πάρει ένα νέο πολιτιστικό πλαίσιο. Ο όρος «ηλεκτρονικό ταχυδρομείο», όπως χρησιμοποιείται σήμερα, αποτελεί παράδειγμα νεολογισμού. 

Οι νεολογισμοί είναι εξ ορισμού «νέοι», και αποδίδονται υπό αυτήν τη μορφή συχνά άμεσα σε ένα συγκεκριμένο άτομο, μια δημοσίευση, μια περίοδο ή ένα γεγονός. 

Ο όρος «νεολογισμός» ήταν ίδιος περίπου το 1800 έτσι για κάποιο χρόνο στις αρχές του 19ου αιώνα, η λέξη «νεολογισμός» ήταν η ίδια ένας νεολογισμός. 

Οι νεολογισμοί μπορούν επίσης να αναφερθούν σε μια υπάρχουσα λέξη ή μια φράση που έχει οριστεί μια νέα έννοια. 

Στην ψυχιατρική ο όρος χρησιμοποιείται για να περιγράψει τη δημιουργία των λέξεων που έχουν μόνο την έννοια στο πρόσωπο που τους χρησιμοποιεί, ανεξάρτητος από την κοινή έννοια χρήσης της. Θεωρείται κανονικός στα παιδιά, αλλά ένα σύμπτωμα της σκεπτόμενης αναταραχής ενδεικτικό μιας ψυχωτικής διανοητικής ασθένειας όπως η σχιζοφρένια στους ενηλίκους. 

Στη θεολογία ένας νεολογισμός είναι ένα σχετικά νέο δόγμα (παραδείγματος χάριν, ορθολογισμός). Από αυτή την άποψη, ένας νεολογιστής είναι καινοτόμος στον τομέα ενός συστήματος δόγματος ή πεποίθησης, και συχνά θεωρείται αιρετικός ή ανατρεπτικός από την επικρατούσα ιεροσύνη ή το θρησκευτικό όργανο.

## Παραδείγματα νεολογισμών
* Μηχατρονική
* Φεμιναζισμός

Κατηγορία:Γλωσσολογία
Κετσάλ

Το *κετσάλ* ( **quetzal**, κώδικας ISO 4217 : GTQ) είναι το νόμισμα της Γουατεμάλας , το οποίο πήρε το όνομά του από το εθνικό πτηνό της χώρας. Υποδιαιρείται σε 100 σεντάβος (*centavos*). Ο πληθυντικός αριθμός είναι είτε *κετσάλες* (όπως στα ισπανικά) ή *κετσάλς* (σε κάπως εξαγγλισμένη μορφή). Στην εποχή των Μάγιας, χρησιμοποιούσαν για νόμισμα τα φτερά από την ουρά του πουλιού με το όνομα κετσάλ.

## Ιστορία
Το κετσάλ εισήχθη το 1925 επί προεδρίας του Χοσέ Μαρία Ορεγιάνα του οποίου η μορφή απεικονίζεται στην εμπρόσθια πλευρά του χαρτονομίσματος του 1 κετσάλ. Αντικατέστησε το πέσο της Γουατεμάλας. Ως το 1987, το κετσάλ είχε ίδια αξία με το Δολάριο των ΗΠΑ.

## Κέρματα

Το 1925 εισήχθησαν κέρματα σε ονομαστικές αξίες του 1 καθώς επίσης και των 5, 10 σεντάβος, του ¼, ½ και 1 κετσάλ, παρά το γεγονός ότι τα περισσότερα από τα κέρματα του 1 κετσάλ αποσύρθηκαν από την κυκλοφορία. Το 1932 προστέθηκαν τα κέρματα του ½ και των 2 σεντάβος. Ως το 1965 κέρματα των 5 σεντάβος και μεγαλύτερης αξίας δημιουργήθηκαν με σύνθεση 72% ασήμι. Τα έτη 1998 και 1999 επανήλθαν στην κυκλοφορία τα κέρματα του ½ και του 1 κετσάλ, αντίστοιχα. Σήμερα κυκλοφορούν τα εξής κέρματα:
* 1 σεντάβο
* 5 σεντάβος
* 10 σεντάβος
* 25 σεντάβος
* 50 σεντάβος
* 1 κετσάλ

## Χαρτονομίσματα
Τα πρώτα χαρτονομίσματα τυπώθηκαν από την Κεντρική Τράπεζα της Γουατεμάλας σε ονομαστικές αξίες των 1, 2, 5, 10, 20 και 100 κετσάλ, ενώ το 1933 προστέθηκαν τα τραπεζογραμμάτια του μισού κετσάλ (½ κετσάλ). Το 1946 την τύπωση των χαρτονομισμάτων ανέλαβε η Τράπεζα της Γουατεμάλας. Με εξαίρεση την κυκλοφορία των χαρτονομισμάτων των 50 κετσάλ το 1967, οι ονομαστικές αξίες των χαρτονομισμάτων ήταν αμετάβλητες ως το τέλος της δεκαετίας του '90, οπότε και τα χαρτονομίσματα αντικαταστάθηκαν από κέρματα του μισού και του 1 κετσάλ.

Η Τράπεζα της Γουατεμάλας εισήγαγε ένα πολυμερές χαρτονόμισμα του 1 κετσάλ στις 20 Αυγούστου του 2007. Ακόμα δεν έχει εγκριθεί επίσημα από το Κογκρέσο η εισαγωγή χαρτονομισμάτων κετσάλ ονομαστικής αξίας 200, 500 και 1000 κετσάλ.

## Παραπομπές


Κατηγορία:Γουατεμάλα
Κετσάλ
Φράγκο CFA Δυτικής Αφρικής

Το **Φράγκο Δυτικής Αφρικής ** (*XOF*) είναι  νόμισμα, γνωστό απλώς με τη γαλλική του ονομασία *Franc CFA*, όπου το αρκτικόλεξο CFA σημαίνει *Communauté financière d'Afrique* («Οικονομική Κοινότητα της Αφρικής»). Τυπώνεται από την *BCEAO* (*Banque Centrale des États de l'Afrique de l'Ouest*, δηλαδή την «Κεντρική Τράπεζα των Χωρών της Δυτικής Αφρικής»), με έδρα το Ντακάρ στη Σενεγάλη για τις 8 χώρες της Οικονομικής και Νομισματικής Ένωσης της Δυτικής Αφρικής (UEMOA, *Union Économique et Monétaire Ouest Africaine*):

* 
* , μέλος από το 1994.
*  αποχώρησε το 1961, επανήλθε το 1984.
* 
* 
* 
* 
* 

* Από το 1973 η Μαυριτανία χρησιμοποιεί την ουγκίγια και όχι το φράγκο  CFA.

## Χαρτονομίσματα
[thumb|left|200px|Ένα [χαρτονόμισμα των 10000 φράγκων CFA.]]
Η σειρά χαρτονομισμάτων του 1994 αντικαταστάθηκε το 2004. Η νέα σειρά περιλαμβάνει τραπεζογραμμάτια με ειδικά χαρακτηριστικά ασφαλείας και έχουν πιο σύγχρονο σχεδιασμό. Τα νέα χαρτονομίσματα προκάλεσαν την ανακούφιση των Αφρικανών και για το λόγο ότι φημολογούνταν πως τα παλιά ήταν βρόμικα και μπορούσαν να μεταφέρουν ασθένειες(1).  Το χρώμα του χαρτονομίσματος των 5.000 CFA άλλαξε από το γαλαζωπό σε πράσινο.

## Μελλοντικά σχέδια
Οι αγγλόφωνες χώρες Γκάμπια, Γκάνα, Νιγηρία και Σιέρα Λεόνε και η γαλλόφωνη Γουινέα, έχουν ιδρύσει τη Νομισματική Ζώνη της Δυτικής Αφρικής (WAMZ) και συμφώνησαν να εισαγάγουν ένα κοινό νόμισμα- στα πρότυπα του ευρώ- το *έκο *  (Eco) τo 2015. Η  Λιβερία επίσης θα ενταχθεί σε αυτήν την οικονομική ζώνη και ο τελικός στόχος είναι η συγχώνευση της UEMOA και της WAMZ σε μια κοινή Δυτικοαφρικανική νομισματική ζώνη.
Τελικά, η ημερομηνία για την εισαγωγή του νέου νομίσματος μεταφέρθηκε στο 2020. 

## Εξωτερικοί σύνδεσμοι
* Επίσημη σελίδα της Οικονομικής και Νομισματικής Ένωσης Δυτικής Αφρικής (UEMOA) 

## Παραπομπές

Κατηγορία:Νομίσματα
Κατηγορία:Γουινέα-Μπισσάου
Κατηγορία:Τόγκο
Κατηγορία:Σενεγάλη
Κατηγορία:Νίγηρας
Κατηγορία:Ακτή Ελεφαντοστού
Κατηγορία:Μάλι
Κατηγορία:Μπουρκίνα Φάσο
Κατηγορία:Μπενίν
Παροπλισμένο πλοίο

Γενικά **παροπλισμένο πλοίο** (laid-up ship) χαρακτηρίζεται οποιοδήποτε πλοίο που τίθεται εκτός ενέργειας (εκμετάλλευσης), που «δένει» κατά το κοινώς λεγόμενο, για διάφορους λόγους.

Σημαντικότεροι λόγοι παροπλισμού ενός πλοίου είναι πρώτιστα η αδυναμία εξεύρεσης ναύλου, είτε λόγω υπερπροσφοράς, είτε λόγω οικονομικής κρίσεως (ναυτιλιακή κρίση), ή νομικής φύσεως (π.χ. κατάσχεση πλοίου), ή τεχνικής φύσεως (π.χ. εκτεταμένη βλάβη), ή αδυναμίας εκμετάλλευσης (π.χ. θανάτου πλοιοκτήτη, αδυναμία κληρονόμων κ.λπ.). Σε τέτοιες περιπτώσεις απολύεται το πλήρωμα, λαμβάνοντας τις προβλεπόμενες από τις σχετικές συμβάσεις αμοιβές ενώ καταβάλλονται όλα τα έξοδα παλιννόστησης.

Σε μακρές περιόδους ναυτιλιακών κρίσεων τα παροπλισμένα πλοία, κοινώς «δεμένα», φθάνουν σε μεγάλο αριθμό και οι ανάγκες εξεύρεσης ειδικών χώρων παροπλισμού αυτών είναι έντονος. Στη μεγάλη περίοδο κρίσης του 1974 το ΥΕΝ, (στην Ελλάδα), αναγκάσθηκε να καθορίσει πολλά σημεία παροπλισμού ελληνικών εμπορικών πλοίων κυρίως κοντά στα αγκυροβόλια των μεγάλων λιμένων. Ειδικότερα για τον Πειραιά χώρος παροπλισμού πλοίων είναι στη περιοχή Αμπελάκια της Σαλαμίνας, απέναντι από το Πέραμα, καθώς και στο Κόλπο της Ελευσίνας.

Το σύνολο των παροπλισμένων πλοίων παρακολουθεί εκτός το ΥΕΝ και η Εθνική Στατιστική Υπηρεσία όπου και καταγράφονται συνολικά ως «**παροπλισμένη χωρητικότητα**».

*Στο Ελληνικό Πολεμικό Ναυτικό όταν ένα πλοίο τίθεται εκτός ενεργείας, δηλαδή σε ακινησία, αυτή χαρακτηρίζεται ανάλογα του προβλεπόμενου χρόνου σε *περιορισμένη ακινησία*, λεγόμενη από τ΄ αρχικά ΠΕΑΚ, και σε *μακρά ακινησία* που λέγεται ΜΑΚ. Η πρώτη αφορά κυρίως χρόνους επισκευών, συντήρησης, ή αντικαταστάσεις εξοπλισμού, η δεύτερη θεωρείται περισσότερο συνώνυμη με τον παροπλισμό, όπου τα πληρώματα μεταθέτονται σε άλλες υπηρεσίες.

*Τα παροπλισμένα πλοία αγκυροβολίων παραμένουν πλαγιοδετημένα μεταξύ τους κατ΄ αντίθεση, δηλαδή η πλώρη του ενός προσδένεται με την πρύμνη του άλλου, εφόσον το μήκος τους το επιτρέπει αυτό, έτσι ώστε οι ποντισμένες άγκυρες του ενός να συγκρατούν ασφαλέστερα και τη πρύμνη του άλλου, δημιουργώντας μια κατά πλευρά σειρά, την λεγόμενη κοινώς «ντάνα».

Κατηγορία:Πλοίο
Αντώνιος Πετραλιάς

Το ονοματεπώνυμο **Αντώνιος Πετραλιάς** μπορεί να απευθύνεται στους:

* Αντώνιος Αγγ. Πετραλιάς
* Αντώνιος Ν. Πετραλιάς
Σημαία της Ρεϋνιόν

Παρά τη χρήση της σημαίας της Γαλλίας τα προηγούμενα χρόνια, η **[[Ρεϊνιόν]]** δεν έχει σήμερα επίσημη ξεχωριστή σημαία.

Μία σημαία επιλέχθηκε από τη Βεξιλολογική Οργάνωση Εθελοντών του νησιού, το 2003 . Απεικονίζει το ηφαίστειο Πιτόν ντε λα Φουρνέζ και χρυσές ηλιακές αχτίδες. Ακόμα μία σημαία έχει προταθεί και εικονίζεται στη δεξιά πλευρά.

Από τις 14 Ιουνίου του 2008, οι αυτονομιστές και οι εθνικιστές του νησιού επίσης έχουν τη δική τους σημαία (με τα χρώματα πράσινο, κίτρινο, κόκκινο). Το πράσινο συμβολίζει το μαρονάζ (γαλλ. *marronage*), το κίτρινο συμβολίζει την εργατική τάξη και ιδιαίτερα το κόκκινο συμβολίζει την περίοδο της δουλείας, η οποία αποτινάχθηκε και αυτό φαίνεται με ένα κίτρινο πεντάκτινο αστέρι.

## Προτεινόμενες σημαίες

File:Proposed flag of Réunion (VAR).svg|Προτεινόμενη από την Ομοσπονδία Σημαιολογίας της Ρεϋνιόν (ARV)
File:Proposed flag of Réunion (ARF).svg|Προτεινόμενη από την Ομοσπονδία για τη Σημαία της Ρεϋνιόν (APDR)
File:Proposed flag of Réunion (Nationalist movement).svg|Προτεινόμενη από το Εθνικό Λαϊκό Απελευθερωτικό Μέτωπο (LPLP)
File:Unofficial flag of Reunion (MLK).svg|Προτεινόμενη πολιτιστική σημαία της Ρεϋνιόν


## Πηγές
* Προτάσεις για σημαία της Ρεϊνιόν

Ρεϊνιον
Κατηγορία:Ρεϋνιόν
Τετραχρωμία

Ο όρος **τετραχρωμία** μπορεί να αναφέρεται στην τυπογραφία ή τη ζωγραφική.

## Τυπογραφία
Στην τυπογραφία είναι μια μέθοδος τυπογραφικής ανατύπωσης εικόνων με 4 πλάκες διαφορετικού χρώματος.

## Ζωγραφική
Στη ζωγραφική αποτελεί μια μέθοδο χρησιμοποίησης των χρωμάτων, ιδιαίτερα στη βυζαντινή αγιογραφία της Κρητικής Σχολής. Σύμφωνα με αυτή, τα τέσσερα βασικά χρώματα είναι η ώχρα, το χονδροκόκκινο, η λάκα και το κιννάβαρι, από τα οποία παράγονται όλα τα υπόλοιπα χρώματα κι οι αποχρώσεις τους. Τα χρώματα αυτά βρίσκονται στη φύση και δίνουν ένα αρμονικό αποτέλεσμα στο εκάστοτε έργο, ενώ επίσης χρησιμοποιούνται το μαύρο και το λευκό τιτανίου. 

Οι Κρητικοί αγιογράφοι είχαν μια λιτότητα και στη χρήση των χρωμάτων σε σύγκριση με αυτούς της Μακεδονικής Σχολής. Όσοι μετέβησαν στη Δύση για κάποιο χρονικό διάστημα επηρεάστηκαν από το ρεύμα της Αναγέννησης κι έτσι έπειτα χρησιμοποιούσαν κι άλλα χρώματα.

Κατηγορία:Χρώμα
Κατηγορία:Ζωγραφική
Κατηγορία:Τυπογραφία
Εθνόσημο της Ρεϋνιόν

Το **[[εθνόσημο]] της [[Ρεϊνιόν]]** είναι ένα λογότυπο. Αποτελεί και κύριο μέρος στη σημαία της Ρεϊνιόν. Στο λογότυπο απεικονίζεται καλλιτεχνικά σχεδιασμένη μια εικόνα του νησιού και από κάτω αναγράφεται στα γαλλικά η επιγραφή "Valorisons nos atouts" (= ας αξιοποιήσουμε τα πλεονεκτήματά μας).

Ρεινιον
Κατηγορία:Ρεϋνιόν
Καρλ Λούντβιχ Χένκε

Ο **Καρλ Λούντβιχ Χένκε** (, 8 Απριλίου 1793 – 21 Σεπτεμβρίου 1866) ήταν Γερμανός αστρονόμος. Συγχέεται κάποτε με τον, επίσης Γερμανό αστρονόμο, Γιόχαν Ένκε.

## Βιογραφία
Ο Χένκε γεννήθηκε στο Ντρίζεν της Πρωσίας, το σημερινό Ντρεζντένκο της Πολωνίας.

Ανακάλυψε δύο από τους πρώτους αστεροειδείς παρατηρώντας από το ιδιωτικό του αστεροσκοπείο στην οδό Kietz 9 (σήμερα Kietzerstraße 43) του Ντρίζεν. Ο πρώτος, η Αστραία, ήταν ο πρώτος που ανακαλύφθηκε μετά από ένα μεγάλο χρονικό διάστημα που ακολούθησε την ανακάλυψη του τελευταίου από τους πρώτους 4, της Εστίας, η οποία ανακαλύφθηκε το 1807. Πολλοί αστρονόμοι είχαν εγκαταλείψει τις έρευνές τους για περισσότερους αστεροειδείς, πεπεισμένοι ότι υπήρχαν μόνο 4. Ωστόσο, ο Χένκε άρχισε να ερευνά το 1830 και 15 χρόνια αργότερα πέτυχε τον σκοπό του, με την ανακάλυψη της Αστραίας στις 8 Δεκεμβρίου 1845 και της Ήβης (1 Ιουλίου 1847).

Ο Χένκε πέθανε στο Μαριενβέρντερ (Marienwerder) της Πρωσίας, το σημερινό Kwidzyn της Πολωνίας.

## Ονομάσθηκαν προς τιμή του
* Ο αστεροειδής 2005 Χένκε (2005 Hencke) ονομάσθηκε προς τιμή του.

## Παραπομπές


Κατηγορία:Γερμανοί αστρονόμοι
Κατηγορία:Αστρονόμοι του 19ου αιώνα
Ιωάννης Πετραλιάς

Ο **Ιωάννης Πετραλιάς** (1774-1822) ήταν αγωνιστής του 21΄.
## Βιογραφία
Ήταν εγγονός του γενάρχη της οικογένειας Σελάιδου Πετραλιά, γιος του Αντωνίου Σ. Πετραλιά και αδελφός του Αγγελή Πετραλιά, αρχηγός του κλάδου της οικογένειας Πετραλιά στην **Πάτρα**.

Παντρεύτηκε την Ελένη Μουρτζίνου, ανηψιά του μπέη της Μάνης. Από το 1800 εγκαταστάθηκε στην Άνω Πόλη της Πάτρας. Στη διάρκεια της Επανάστασης έστειλε την οικογένειά του στο Λιβόρνο, ενώ ο ίδιος πήρε μέρος στον Αγώνα και μετέτρεψε τους αλευρόμυλούς του σε πυριτιδόμυλους. Σκοτώθηκε σε ενέδρα των Τούρκων στα Τριπόταμα το 1822, ενώ μετέφερε πολεμοφόδια στον Κολοκοτρώνη. 

Γιος του ήταν ο Αθανάσιος Πετραλιάς (1806-1848) που απέκτησε πέντε παιδιά, μεταξύ των οποίων το Νικόλαο Πετραλιά (1848-1908), πατέρα του Θάνου Πετραλιά και του Στέφανου Πετραλιά.

Ι
Πετραλιάς Ιωάννης
Τόνι Κόστνερ

Ο **Τόνι Κόστνερ** (*Tony Costner*) είναι Αμερικάνος πρώην καλαθοσφαιριστής με μεγάλη θητεία στο ελληνικό πρωτάθλημα. Αγωνιζόταν στη θέση του σέντερ. Διέθετε ποικιλία κινήσεων κοντά στο καλάθι ενώ το ότι ήταν αριστερόχειρας του έδινε πλεονέκτημα στην αντιμετώπισή του από τον αμυνόμενο. Είχε μεγάλη ικανότητα στα ριμπάουντ και είχε αξιόλογες επιδόσεις στην άμυνα.

Αγωνίστηκε στο *κολέγιο Σεν Τζόζεφ* της Ατλάντα το 1981 και άφησε εποχή ως ένας από τους καλύτερους αθλητές που συμμετείχαν στην ομάδα του. Τη σεζόν 1981-1982 σημείωσε 14,5 πόντους κατά μέσο όρο και το 1984 που αποφοίτησε ήταν ο πρώτος σκόρερ όλων των εποχών του κολεγίου με 1.729. Επιλέχθηκε στην πρώτη πεντάδα της All-East Coast Conference και στη δεύτερη πεντάδα All-Big 5. Συμμετείχε στην επίλεκτη ομάδα των ΗΠΑ που κατέκτησε το William Jones Cup Championship στην Ταϊβάν ενώ ήταν υποψήφιος να αγωνιστεί και στην ολυμπιακή ομάδα των ΗΠΑ.

Το 1984 επιλέχθηκε στη 34η θέση του ντραφτ του ΝΒΑ από τους Ουάσινγκτον Μπούλετς αλλά δεν κατάφερε να εξασφαλίσει συμβόλαιο στο ΝΒΑ με συνέπεια να αγωνιστεί στη Νάπολη σημειώνοντας μ.ο. 18 πόντους και 9 ριμπάουντ. Στη συνέχεια αγωνίστηκε στη Λας Πάλμας στα Κανάρια Νησιά και στη συνέχεια στην ιταλική Ούντινε. Την περίοδο 89-90 αγωνίστηκε στη Γαλλία για την Μονπελιέ και εν συνεχεία για τη Λιμόζ από το 1991 έως το 1992.

Μετακόμισε στην Ελλάδα για το Σπόρτιγκ και στην περίοδο 1992-93 διακρίθηκε σημειώνοντας μ.ο. 18 πόντους και 14 ριμπάουντ. Η επόμενη σεζόν τον βρήκε στην ΑΕΚ που με τη συνεισφορά του η ομάδα όχι μόνο απέφυγε το διαφαινόμενο υποβιβασμό αλλά κέρδισε και τη συμμετοχή της στο Κύπελλο Κόρατς. Επέστρεψε στο Σπόρτιγκ για να αγωνιστεί από το 1994 έως το 1996 και υπήρξε ένας από τους καλύτερους ξένους αθλητές που φόρεσαν τη φανέλα του και στο διάστημμα που αγωνίστηκε στην ομάδα παρέα με το Μίτσελ Ουίγκινς ο Σπόρτιγκ κατάφερε να επιτυγχάνει νίκες απέναντι σε ομάδες όπως ο ΠΑΟ, ο Άρης, ο ΠΑΟΚ, Πανιώνιος που ήταν από τις κορυφαίες εκείνη την εποχή. Επίσης η ομάδα του Σπόρτιγκ κέρδισε τη συμμετοχή της σε ευρωπαϊκή διοργάνωση μετά από 2 δεκαετίες. Το 1996 μεταγράφηκε στον Παπάγου ως συμπαίκτης του Αλφόνσο Φορντ. Με 1.626 ριμπάουντ και 193 κοψίματα συγκαταλέγεται στους καλύτερους όλων των εποχών στις αντίστοιχες κατηγορίες στο ελληνικό πρωτάθλημα.http://www.sport24.gr/html/ent/674/ent.201674.asp

Είναι πατέρας του πολλά υποσχόμενου νεαρού καλαθοσφαιριστή Μπράντον Κόστνερ.

## Παραπομπές


## Εξωτερικοί σύνδεσμοι
*Αφιέρωμα και συνέντευξη του Τόνι Κόστνερ sentragoal.gr 
*basketpedya.com Η καριέρα του
*thedraftreview.com

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Παπάγου
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Λιμόζ ΣΣΠ
Κατηγορία:Καλαθοσφαιριστές Μονπελιέ Πεϊγιάντ
Κατηγορία:Καλαθοσφαιριστές Εστουντιάντες ντε Μπαία Μπλάνκα
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές αμερικανικών συλλόγων
Κατηγορία:Ξένοι καλαθοσφαιριστές στην Ελλάδα
Ευχολόγιον

Το **Ευχολόγιον** είναι ένα λειτουργικό βιβλίο της Ορθοδόξου Εκκλησίας, που περιλαμβάνει τις ακολουθίες της Βαπτίσεως, του Γάμου, δηλ. είναι συλλογή των χριστιανικών ευχολογικών κειμένων, που αναγιγνώσκονται ή ψάλλονται σε όλες τις ιερές ακολουθίες, των διαφόρων εορτών, θρησκευτικών τελετών κ.λπ.

## Γενικά
Το Μεγάλο Ευχολόγιον αποτελεί ένα από τα κυριότερα βιβλία της λειτουργικής της Εκκλησίας, που περιέχει την ακολουθούμενη διάταξη αναφοράς ευχών:
* της ακολουθίας του Εσπερινού, του Όρθρου, τη διάταξη της Θείας Λειτουργίας
* τις Θείες Λειτουργίες τού Ιωάννου τού Χρυσοστόμου, τού Βασιλείου τού Μεγάλου, των Προηγιασμένων
* του μεγάλου και μικρού Αγιασμού
* τις ακολουθίες άλλων μυστηρίων, όπως Βάπτισης, Γάμου, Ευχελαίου, Τρισαγίου, χειροθεσίας, κουράς μοναχού, μετάδοσης οφφικίων, καθιερώσεως ναού, εξοδίου ακολουθίας
* καθώς και πολλές άλλες που αφορούν διάφορες περιστάσεις, όπως ευχές εις ασθενείς, ψυχορραγούντας, κ.ά.

## Είδη Ευχολογίων
Το Ευχολόγιον διακρίνεται επιμέρους στο «**Μεγάλο Ευχολόγιον**» και στο «**Μικρό Ευχολόγιον**». Στο μεν Μεγάλο περιλαμβάνονται όλα τα προηγούμενα, στο δε Μικρό Ευχολόγιον περιέχονται τα απολύτως χρήσιμα καθ' ημέρα για τον λειτουργό της Εκκλησίας, εξού λέγεται επίσης και "*Αγιασματάριον*".

Επίσης μια ιδιαίτερη διάκριση είναι το λεγόμενο **Αρχιερατικόν**, το οποίο περιλαμβάνει πρόσθετες (ιδιαίτερες) ευχές, που αναγιγνώσκονται μόνο από αρχιερείς κατά την παρουσία και συμμετοχή τους, σε πάσης φύσεως ιερουργίες (ακολουθίες, αγιασμούς, και διάφορες αρχιερατικές τελετές).

## Ιστορία
Το αρχαιότερο σωζώμενο Ευχολόγιο τού Βυζαντινού λειτουργικού τύπου είναι ο Βαρβερινός κώδικας 336 του τέλους του 8ου αιώνα. Οι συλλογές αυτές περιέχουν υλικό διαφόρων εποχών, από τον 4ο αιώνα μέχρι την εποχή της σύνταξής τους και διαφόρων συγγραφέων. Από το Ευχολόγιο προήλθαν πιο εύχρηστες συλλογές ευχών και ακολουθιών, χωρίς να αποκλείεται και η αντίστροφη πορεία, ότι δηλαδή από τις μικρές συλλογές προήλθε η μεγάλη.

## Πηγές
*"Μεγάλη Ελληνική Εγκυκλοπαίδεια" τομ. ΙΑ΄, σελ.834.

Κατηγορία:Λειτουργική
Κατηγορία:Βιβλία Λειτουργικής